Whistle. „Whistle“ (tarjimasi: „Hushtak“) — Janubiy Koreyaning „Blackpink“ qizlar guruhi tomonidan yozilgan qoʻshiq. U „YG Entertainment“ kompaniyasi ostida 2016-yil 8-avgustda „Boombayah“ treki bilan bir vaqtda chiqarilgan; ikkala qoʻshiq ham guruhning „"Square One“" (2016) nomli ilk singl albomi tarkibiga kiradi. Qoʻshiqning akustik versiyasi guruhning ikkinchi singl albomi „"Square Two“" (2016) ga kiritilgan. „Whistle“ „YG Entertainment“ hamkorlari Teddy Park, Bekuh Boom va Future Bounce tomonidan yozilgan va ishlab chiqarilgan, qoʻshimcha soʻzlari „iKon“ hamkor leybli ostida faoliyat yurituvchi B.I reperi tomonidan yozilgan. Musiqiy jihatdan, qoʻshiq „jarangli“, „ekzotik“ hip hop ohangi bilan birga baraban va bass janridan iborat boʻlib, trekda yurak urish ritmi va hushtaklarni eshitish mumkin. Yaratilish tarixi va kompozitsiyasi. 2016-yil 29-iyun kuni „YG Entertainment“ kompaniyasi „Blackpink“ nomli toʻrt aʼzodan iborat qizlar guruhi debyutini rasman tasdiqladi, bu agentlikning „2NE1“ guruhining tashkil etilganidan beri yetti yil boshqa qizlar guruhinining yaratilishi edi. 6-iyul kuni guruh YouTube dagi rasmiy kanaliga oʻzining birinchi raqs amaliyoti tasvirlangan videosini joylashtirgan, bu esa guruhning potentsial uslubi va kontseptsiyasi bilan jamoatchilik eʼtiborini tortgan. 29-iyul kuni „YG“ „Blackpink“ning debyuti 8-avgustda boʻlib oʻtishini eʼlon qilgan. 6-avgust kuni „Whistle“ „Boombayah“ bilan birga ularning „"Square One“" debyut singl albomi uchun ikkita titul treki ekanligi maʼlum boʻldi. Ikkala singl 2016-yil 8-avgustda bitta albom bilan birgalikda rejalashtirilganidek chiqarilgan. Qoʻshiqning yaponcha versiyasi guruhning 2017-yil 29-avgustda „YGEX“ leybli tomonidan chiqarilgan birinchi yapon mini-albomining bir qismi sifatida kiritilgan. Klipi. „Whistle“ musiqiy klipi „VM Project Architecture“ kompaniyasi ostida faoliyat yurituvchi Beomjin J tomonidan rejissyorlik qilgan va „Blackpink“ning YouTubeʼdagi rasmiy kanali orqali 2016-yil 8-avgustda chiqarilgan. Besh kun ichida u qariyb oʻn million tomoshadan oshgan. „Whistle“ xoreografiya amaliyoti videosi 2016-yil 18-avgustda chiqarildi. 2020-yil 20-iyun holatiga koʻra, video 500 million marta koʻrilgan. 2020-yil 30-dekabr holatiga koʻra, videoklip 600 million tomoshadan oshgan. Klip Mnet Asian Music Awards 2016 da „Yilning eng yaxshi klipi“ nominatsiyasida taqdirlangan. „Blackpink“ 2016-yil 14-avgust kuni "„Inkigayo“" koʻrsatuvi kabi Janubiy Koreyaning musiqiy dasturlarida paydo boʻla boshlagan, bir hafta oʻtib „Whistle“ treki uchun dastur kubogini qoʻlga kiritgan. „Blackpink“ bunday muvaffaqiyatga eng tez erishgan qizlar guruhiga aylangan.